|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Odluke o ostvarivanju prava na (su)financiranje troškova nabave udžbenika i pripadajućih dopunskih nastavnih sredstava za učenike osnovne škole s prebivalištem na području Grada Koprivnice u školskoj godini 2016./2017. | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti i europske poslove | |
| Cilj i glavne teme savjetovanja | Temeljem Odluke o ostvarivanju prava na (su)financiranje troškova nabave udžbenika i pripadajućih dopunskih nastavnih sredstava za učenike osnovnih škola s područja Grada Koprivnice u školskoj godini 2015./2016. („Glasnik Grada Koprivnice“ broj 4/14) Grad Koprivnica je iz svoga Proračuna za 2015. godinu izdvojio sredstva u iznosu od 362.696,77 kn za nabavu kompleta udžbenika za 757 učenika osnovnih škola s prebivalištem na području Grada Koprivnice. Učenici koji su ostvarili pravo na pomoć za financiranje troškova nabave udžbenika u visini 100% troškova bili su dužni vratiti udžbenike školi, te je u sve četiri škole ukupno vraćeno 625 kompleta udžbenika. Vraćeni udžbenici su podijeljeni na korištenje za školsku godinu 2015./2106., no osnovne škole na području Grada Koprivnice polazi cca 2500 učenika, stoga podjelom korištenih udžbenika nije bilo moguće podmiriti potrebe svih zainteresiranih polaznika osnovnih škola.  Sukladno članku 23. stavku 4. Zakona o udžbenicima za osnovnu i srednju školu („Narodne novine“ broj 27/10, 57/11 i 101/13), udžbenici i pripadajuća dopunska nastavna sredstva nabavljena za školsku godinu 2014./2015. koristit će se najmanje četiri školske godine, te će se obvezom povrata udžbenika za učenike koji će u školskoj godini 2016./2017. ostvariti pravo na (su)financiranje troškova nabave udžbenika u visini dva najviša iznosa, povećati fond udžbenika za razmjenu u školskoj godini 2017./2018.  Nabava novih udžbenika iziskuje znatna materijalna sredstva, što velikom broju kućanstava, pogotovo onih s više djece, dodatno opterećuje prihode i ugrožava mogućnost podmirenja osnovnih životnih potreba, stoga je Grad Koprivnica u svom Proračunu za 2016. godinu u tu svrhu osigurao sredstva u iznosu od 476.000,00 kn.  Uvažavajući dosadašnje iskustvo i nove tehnološke mogućnosti koje do sada nisu bile dostupne, ovom Odlukom se nastoji pojednostavniti postupak za ostvarivanje prava na (su)financiranje nabave udžbenika u školskoj godini 2015/2016. kako bi se korisnicima omogućio što raniji povrat sredstava utrošenih za nabavu udžbenika.  Naime, radi jednostavnijeg i učinkovitijeg načina ostvarivanja navedenog prava, ovom Odlukom su visine pomoći utvrđene u apsolutnom iznosu, temeljenom na Odluci Ministarstva znanosti, obrazovanja i sporta o najvišoj razini cijena udžbenika i pripadajućih dopunskih nastavnih sredstava KLASA:602-09/13-01/00024, URBROJ:533-26-14-0006, od 15. veljače 2014. godine, koja je još uvijek na snazi.  Radi učinkovitosti, dokazi o prihodima članova kućanstava podnositelja zahtjeva pribavljat će se po službenoj dužnosti, što omogućuje sustav razmjene podataka elektroničkim putem s Ministarstvom financija, Poreznom upravom. Navedeni sustav trenutno nije dostupan osnovnim školama na području Grada Koprivnice, stoga će, kao korisnik navedenog sustava, podatke pribavljati Upravni odjel za društvene djelatnosti i europske poslove Grada Koprivnice, koji će i izdavati rješenja o priznavanju prava na (su)financiranje nabave udžbenika. | |
| Mjesec stvaranja dokumenta | lipanj 2016. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je petnaest dana te je bilo otvoreno od 16. lipnja do 30 lipnja 2016. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  01. srpnja 2016. |